CELEX: 32009R0154
Language: el
Date: 2009-02-23 00:00:00
Title: Κανονισμός (ΕΚ) αριθ. 154/2009 του Συμβουλίου, της 23ης Φεβρουαρίου 2009 , για τροποποίηση του κανονισμού (ΕΚ) αριθ. 1859/2005 σχετικά με την επιβολή ορισμένων περιοριστικών μέτρων στο Ουζμπεκιστάν

24.2.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 51/3
            
         
      ΚΑΝΟΝΙΣΜΌΣ (ΕΚ) αριθ. 154/2009 ΤΟΥ ΣΥΜΒΟΥΛΊΟΥ
   
   της 23ης Φεβρουαρίου 2009
   για τροποποίηση του κανονισμού (ΕΚ) αριθ. 1859/2005 σχετικά με την επιβολή ορισμένων περιοριστικών μέτρων στο Ουζμπεκιστάν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 301,
   την πρόταση της Επιτροπής,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1859/2005 του Συμβουλίου (1) απαγορεύει, μεταξύ άλλων, την πώληση, προμήθεια, μεταφορά και εξαγωγή στο Ουζμπεκιστάν εξοπλισμού, που θα μπορούσε να χρησιμοποιηθεί για εσωτερική καταστολή. Το παράρτημα Ι του εν λόγω κανονισμού απαριθμεί τα εμπορεύματα στα οποία εφαρμόζεται η εν λόγω απαγόρευση.
            
         
               (2)
            
            
               Ο κατάλογος εξοπλισμού ο οποίος θα μπορούσε να χρησιμοποιηθεί για εσωτερική καταστολή θα πρέπει να αναθεωρηθεί σύμφωνα με τις συστάσεις εμπειρογνωμόνων, λαμβανομένου υπόψη του κανονισμού (ΕΚ) αριθ. 1236/2005 του Συμβουλίου, της 27ης Ιουνίου 2005, για το εμπόριο ορισμένων αντικειμένων δυναμένων να χρησιμοποιηθούν για τη θανατική ποινή, για βασανιστήρια ή άλλη σκληρή, απάνθρωπη ή ταπεινωτική μεταχείριση ή τιμωρία (2).
            
         
               (3)
            
            
               Επομένως, θα πρέπει να τροποποιηθεί αναλόγως ο κανονισμός (ΕΚ) αριθ. 1859/2005,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 1859/2005 αντικαθίσταται από το κείμενο που παρατίθεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Φεβρουαρίου 2009.
      
         
            Για το Συμβούλιο
         
         
            Ο Πρόεδρος
         
         A. VONDRA
         
      
   
   
      (1)  ΕΕ L 299 της 16.11.2005, σ. 23.
   
      (2)  ΕΕ L 200 της 30.7.2005, σ. 1.
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ Ι
            Κατάλογος με τον εξοπλισμό που θα μπορούσε να χρησιμοποιηθεί για εσωτερική καταστολή όπως αναφέρεται στο άρθρο 1 παράγραφος 1, και στα άρθρα 2 και 4
            
                        1.
                     
                     
                        Πυροβόλα όπλα, πυρομαχικά και σχετικά εξαρτήματα, ως ακολούθως:
                        
                                    1.1.
                                 
                                 
                                    Πυροβόλα όπλα μη ελεγχόμενα δυνάμει του ΣΚ 1 και του ΣΚ 2 του Κοινού Στρατιωτικού Καταλόγου της Ευρωπαϊκής Ένωσης (1).
                                 
                              
                                    1.2.
                                 
                                 
                                    Πυρομαχικά που προβλέπονται ειδικά για τα πυροβόλα όπλα του σημείου 1.1 και τα ειδικά σχεδιασμένα συστατικά τους μέρη·
                                 
                              
                                    1.3.
                                 
                                 
                                    Σκόπευτρα μη ελεγχόμενα δυνάμει του Κοινού Στρατιωτικού Καταλόγου της Ευρωπαϊκής Ένωσης.
                                 
                              
                  
                        2.
                     
                     
                        Βόμβες και χειροβομβίδες μη ελεγχόμενες δυνάμει του Κοινού Στρατιωτικού Καταλόγου της Ευρωπαϊκής Ένωσης.
                     
                  
                        3.
                     
                     
                        Οχήματα, ως εξής:
                        
                                    3.1.
                                 
                                 
                                    Οχήματα εφοδιασμένα με εκτοξευτήρες ύδατος, ειδικά σχεδιασμένα ή τροποποιημένα για την καταστολή ταραχών·
                                 
                              
                                    3.2.
                                 
                                 
                                    Ειδικά σχεδιασμένα ή τροποποιημένα οχήματα τα οποία καθίστανται ηλεκτροφόρα για την απώθηση επιτιθεμένων·
                                 
                              
                                    3.3.
                                 
                                 
                                    Οχήματα ειδικά σχεδιασμένα ή τροποποιημένα για την απομάκρυνση οδοφραγμάτων, συμπεριλαμβανομένου οικοδομικού εξοπλισμού με θωράκιση κατά βλημάτων·
                                 
                              
                                    3.4.
                                 
                                 
                                    Οχήματα ειδικά σχεδιασμένα ή τροποποιημένα για τη μεταφορά ή μεταγωγή φυλακισμένων ή/και κρατουμένων·
                                 
                              
                                    3.5.
                                 
                                 
                                    Οχήματα ειδικά σχεδιασμένα για την ανάπτυξη κινητών φραγμών·
                                 
                              
                                    3.6.
                                 
                                 
                                    Εξαρτήματα των οχημάτων που καθορίζονται στα σημεία 3.1 έως 3.5 ειδικά σχεδιασμένα για τον έλεγχο ταραχών.
                                    
                                                Σημείωση 1
                                             
                                             
                                                Στο παρόν σημείο δεν υπάγονται τα οχήματα που είναι ειδικά σχεδιασμένα για πυρόσβεση.
                                             
                                          
                                                Σημείωση 2
                                             
                                             
                                                Για τους σκοπούς του σημείου 3.5, ο όρος “οχήματα” περιλαμβάνει τις ρυμούλκες.
                                             
                                          
                              
                  
                        4.
                     
                     
                        Εκρηκτικές ουσίες και συναφής εξοπλισμός, ως εξής:
                        
                                    4.1.
                                 
                                 
                                    Ειδικά σχεδιασμένος εξοπλισμός και συσκευές για την πυροδότηση εκρήξεων με ηλεκτρικά ή μη μέσα, συμπεριλαμβανομένων των πυροδοτικών μηχανισμών, των πυροκροτητών, των ενισχυτών και του πυραγωγού σχοινιού και των ειδικά σχεδιασμένων συστατικών τους· εξοπλισμός που έχει σχεδιασθεί ειδικά για συγκεκριμένη εμπορική χρήση, η οποία περιλαμβάνει την ενεργοποίηση ή λειτουργία με εκρηκτικά μέσα άλλου εξοπλισμού ή συσκευών, προορισμός των οποίων δεν είναι η δημιουργία εκρήξεων (π.χ. σύστημα πυροδότησης των αερόσακων των αυτοκινήτων, συστήματα αναστολής των ηλεκτρικών υπερτάσεων των διατάξεων ενεργοποίησης πυροσβεστικών συστημάτων καταιωνισμού)·
                                 
                              
                                    4.2.
                                 
                                 
                                    Εκρηκτικά γραμμικής κοπής, μη ελεγχόμενα δυνάμει του Κοινού Στρατιωτικού Καταλόγου της Ευρωπαϊκής Ένωσης
                                 
                              
                                    4.3.
                                 
                                 
                                    Άλλα εκρηκτικά μη ελεγχόμενα δυνάμει του Κοινού Στρατιωτικού Καταλόγου της Ευρωπαϊκής Ένωσης και συναφείς ουσίες, ως εξής:
                                    
                                                α)
                                             
                                             
                                                αματόλη·
                                             
                                          
                                                β)
                                             
                                             
                                                νιτροκυτταρίνη (με περιεκτικότητα σε άζωτο που υπερβαίνει το 12,5 %)·
                                             
                                          
                                                γ)
                                             
                                             
                                                νιτρογλυκόλη·
                                             
                                          
                                                δ)
                                             
                                             
                                                τετρανικός πενταερυθρίτης (PETN)·
                                             
                                          
                                                ε)
                                             
                                             
                                                πικρυλοχλωρίδιο·
                                             
                                          
                                                στ)
                                             
                                             
                                                2,4,6-τρινιτροτολουόλη (TNT).
                                             
                                          
                              
                  
                        5.
                     
                     
                        Προστατευτικός εξοπλισμός μη υποβαλλόμενος σε έλεγχο δυνάμει του ΣΚ 13 του Κοινού Στρατιωτικού Καταλόγου της Ευρωπαϊκής Ένωσης, ως ακολούθως:
                        
                                    5.1.
                                 
                                 
                                    Θωρακισμένες στολές με προστασία κατά βλημάτων ή/και κατά αιχμηρών αντικειμένων·
                                 
                              
                                    5.2.
                                 
                                 
                                    Κράνη προστασίας κατά βλημάτων ή/και θραυσμάτων, κράνη και ασπίδες προστασίας για ταραχές, και ασπίδες προστασίας κατά βλημάτων.
                                    Σημείωση. Στο παρόν σημείο δεν υπάγονται:
                                    
                                                —
                                             
                                             
                                                ειδικά σχεδιασμένος για αθλητικές δραστηριότητες εξοπλισμός,
                                             
                                          
                                                —
                                             
                                             
                                                εξοπλισμός που έχει σχεδιασθεί ειδικά για την τήρηση απαιτήσεων σχετικά με την ασφάλεια στην εργασία.
                                             
                                          
                              
                  
                        6.
                     
                     
                        Εξομοιωτές, πλην των υποβαλλομένων σε έλεγχο δυνάμει του ΣΚ 14 του Κοινού Στρατιωτικού Καταλόγου της Ευρωπαϊκής Ένωσης, για την εξάσκηση στη χρήση πυροβόλων όπλων και το ειδικά σχεδιασμένο σχετικό λογισμικό.
                     
                  
                        7.
                     
                     
                        Εξοπλισμός νυκτερινής όρασης και θερμικής απεικόνισης και συσκευές ενίσχυσης της εικόνας, εκτός από όσα υπόκεινται σε έλεγχο δυνάμει του Κοινού Στρατιωτικού Καταλόγου της Ευρωπαϊκής Ένωσης.
                     
                  
                        8.
                     
                     
                        Κοφτερά συρματοπλέγματα.
                     
                  
                        9.
                     
                     
                        Στρατιωτικά μαχαίρια, μαχαίρια μάχης και ξιφολόγχες με λεπίδες μήκους άνω των 10 εκατοστών.
                     
                  
                        10.
                     
                     
                        Εξοπλισμός παραγωγής ειδικά σχεδιασμένος για τα αντικείμενα του παρόντος καταλόγου.
                     
                  
                        11.
                     
                     
                        Ειδική τεχνολογία για την ανάπτυξη, παραγωγή ή χρήση των αντικειμένων του παρόντος καταλόγου.
                     
                  
      
      
         (1)  ΕΕ C 98 της 18.4.2008, σ. 1.»